Na temelju članka 35. Zakona o lokalnoj i područnoj (regionalnoj) samoupravi („Narodne novine“ br. 33/01, 60/01, 129/05, 109/07, 125/08, 36/09, 150/11, 144/12, 19/13, 137/15 i 123/17) i članka 32. statuta Općine Kaštelir-Labinci-Castelliere-S.Domenica ("Službene novine Općine Kaštelir-Labinci 02/09 i 02/13), Općinsko vijeće Općine Kaštelir-Labinci-Castelliere-S.Domenica, na sjednici održanoj \_\_. travnja 2018. godine donijelo je sljedeću

(prijedlog)

ODLUKU

O naknadi za rođenje djeteta

Članak 1.

Ovom Odlukom određuju se visina naknade, uvjeti, način ostvarivanja i korištenja prava na naknadu za novorođeno dijete koju osigurava Općina Kaštelir-Labinci-Castelliere-S.Domenica.

Naknada za novorođeno dijete u smislu ove Odlukeoznačava pravo roditelja ili samohranog roditelja djeteta na jednokratni novčani iznos za novorođeno dijete.

Članak 2.

Pravo na jednokratnu naknadu u smislu ove Odluke mogu ostvariti i koristiti roditelji ili samohrani roditelj djeteta uz uvjet:

• da su oba roditelja državljani Republike Hrvatske s prebivalištem i/ili boravištem u Općini Kaštelir-Labinci-Castelliere-S.Domenica a jedan roditelj mora imati neprekidno prebivalište i/ili boravište u Općini Kaštelir-Labinci-Castelliere-S.Domenica najmanje dvije godine prije djetetova rođenja.

• da je samohrani roditelj državljanin Republike Hrvatske s prebivalištem i/ili boravištem u Općini Kaštelir-Labinci-Castelliere-S.Domenica najmanje dvije godine prije djetetova rođenja.

Članak 3.

 Visina jednokratne naknade iznosi 2.500,00 kuna te se ista isplaćuje u jednom obroku.

Članak 4.

 Zahtjev za jednokratnu naknadu podnosi se u roku od najviše godinu dana od dana rođenja djeteta za koje se naknada traži.

Članak 5.

Zahtjev za ostvarenje prava na jednokratnu naknadu podnosi se Jedinstvenom upravnom odjelu Općine Kaštelir-Labinci-Castelliere-S.Domenica uz sljedeću dokumentaciju:

* rodni list djeteta za koje se podnosi zahtjev za jednokratnu naknadu,
* kopije osobnih iskaznica roditelja ili uvjerenje o prebivalištu i/ili boravištu,
* broj žiro računa podnosioca zahtjeva.

Članak 6.

O pravu na jednokratnu naknadu, nakon provedenog postupka i temeljem prikupljene dokumentacije, rješenjem odlučuje Jedinstveni upravni odjel Općine Kaštelir-Labinci-Castelliere-S.Domenica.

Članak 7.

Sredstva za ostvarenje prava iz ove Odluke osigurat će se u Proračunu Općine Kaštelir-Labinci-Castelliere-S.Domenica za tekuću godinu.

Članak 8.

 Ova Odluka stupa na snagu osmog dana od dana donošenja a primjenjuje se od 01. siječnja 2018. godine i objavit će se u „Službenim novinama Općine Kaštelir-Labinci“.

KLASA: 011-01/18-01/09

URBROJ: 2167/06-01-18-\_\_

Kaštelir - Castelliere, \_\_. travnja 2018. god.

OPĆINSKO VIJEĆE OPĆINE KAŠTELIR-LABINCI-CASTELLIERE-S.DOMENICA

|  |  |
| --- | --- |
|  | PredsjednicaRozana Petrović  |